钦定古今图书集成/明伦汇编/官常典/第739卷 > 万琛
## 钦定古今图书集成/明伦汇编/官常典/第739卷 > 万琛

按《明外史忠义传》：“琛字廷献，宣城人。为人慷慨负气
节。成化十三年举于乡，累试不第，授清江知县，母忧
归。弘治中，起补瑞金。剧盗劫掠至其县，县人汹汹逃
窜，有劝琛急去者，琛斥之，率民兵数十人迎敌，杀贼
二十馀人。相持至明日，力屈被执，骂不绝口，贼攒刺
之乃死。时十八年正月也。守臣上其状，赠光禄少卿，
赐祭葬”，子荫。